ai4bharat/Pralekha huggingface dataset:
সড়কপরিবহণওমহাসড়কমন্ত্রক
ভারতমালা পরিযোজনার আওতায় ২ হাজার ৯২১ কিলোমিটার সড়ক নির্মিত, ১২ হাজার ৪১৩ কিলোমিটার সড়ক নির্মাণের ৩২২টি প্রকল্পে বরাত
নয়াদিল্লি, ১১ অক্টোবর, ২০২০
ভারতমালা পরিযোজনার আওতায় গত অগাস্ট মাস পর্যন্ত ১২ হাজার ৪১৩ কিলোমিটার দীর্ঘ সড়ক নির্মাণের জন্য ৩২২টি প্রকল্পের বরাত দেওয়া হয়েছে। এছাড়াও, কর্মসূচির আওতায় গত অগাস্ট মাস পর্যন্ত ২ হাজার ৯২১ কিলোমিটার সড়ক নির্মিত হয়েছে।
কেন্দ্রীয় সড়ক পরিবহণ ও মহাসড়ক মন্ত্রক ভারতমালা পরিযোজনার প্রথম পর্যায়ে জাতীয় মহাসড়কগুলির বিস্তারিত পর্যালোচনা এবং এই খাতে বিনিয়োগের অনুমতি দিয়েছে। এজন্য খরচ ধরা হয়েছে ৫ লক্ষ ৩৫ হাজার কোটি টাকা।
মহাসড়ক ক্ষেত্রের সার্বিক উন্নয়ন ও রক্ষণা-বেক্ষণের জন্য ভারতমালা পরিযোজনা কর্মসূচি চালু করা হয়েছে। এই কর্মসূচির আওতায় মহাসড়ক ক্ষেত্রে প্রয়োজনীয় পরিকাঠামো নির্মাণ সহ মহাসড়কগুলির সঙ্গে অর্থনৈতিক করিডরগুলির যোগাযোগ, সীমান্ত ও আন্তর্জাতিক যোগাযোগ রক্ষায় সড়ক নির্মাণ, উপকূলবর্তী ও বন্দর এলাকায় সড়ক যোগাযোগ তথা গ্রিনফিল্ড এক্সপ্রেসওয়ে নির্মাণে অগ্রাধিকার দেওয়া হচ্ছে।
CG/BD/CB/SB
(
ক্রেতা, খাদ্যএবংগণবন্টনমন্ত্রক
২০২১-২২ এ গম ও ধান সংগ্রহের জন্য ১৬৩ লক্ষ কৃষককে ন্যূনতম সহায়ক মূল্য হিসাবে ২ লক্ষ ৩৭ হাজার কোটি টাকা মেটানো হয়েছে
নয়াদিল্লি, ০১ ফেব্রুয়ারি, ২০২২
সংসদে আজ ২০২২-২৩ এ কেন্দ্রীয় বাজেট পেশ করে অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন বলেছেন, ২০২১-২২ এর রবি মরশুমে গম সংগ্রহ এবং খরিফ মরশুমে ধান সংগ্রহের পরিমাণ ১ হাজার ২০৮ লক্ষ মেট্রিক টন ছাড়িয়ে যাবে। এর ফলে, ১৬৩ লক্ষ কৃষক লাভবান হবেন। এমনকি, ন্যূনতম সহায়ক মূল্য হিসাবে কৃষকদের অ্যাকাউন্টে ২ লক্ষ ৩৭ হাজার কোটি টাকা সরাসরি জমা করা হয়েছে।
CG/BD/SB
(Visitor Counter : 87
রাষ্ট্রপতিরসচিবালয়
কুষ্ঠের জন্য আন্তর্জাতিক গান্ধী পুরস্কার প্রদান করলেন রাষ্ট্রপতি
নয়াদিল্লি, ৬ ফেব্রুয়ারি, ২০২০
রাষ্ট্রপতি শ্রী রামনাথ কোবিন্দ আজ কুষ্ঠের জন্য আন্তর্জাতিক গান্ধী পুরস্কার প্রদান করলেন ভারতীয় মনোনয়ন  বিভাগে ডঃ এন এস ধর্মশক্তু এবং প্রতিষ্ঠান বিভাগে লেপ্রসি মিশনকে।
এই অনুষ্ঠানে রাষ্ট্রপতি বলেন, কুষ্ঠের বিরুদ্ধে আমাদের লড়াইয়ে আমরা বিগত বছরগুলিতে অনেকটাই সাফল্য লাভ করেছি। প্রতি ১০ হাজার মানুষের মধ্যে একজনের কম কুষ্ঠ রোগে আক্রান্ত এই মাপকাঠিতে আমরা কুষ্ঠ দূরীকরণে সাফল্য লাভ করেছি। এছাড়া, কুষ্ঠ নিয়ে যে কুসংস্কার এবং ভুল ধারণা চালু রয়েছে তা অনেকটাই কমানো গেছে। এর জন্য ধন্যবাদ প্রাপ্য বিজ্ঞানী, গবেষক, প্রতিষ্ঠান এবং সমাজকর্মীদের। তবে, আমাদের অসতর্ক হলে চলবে না। এখনও নতুন করে কুষ্ঠ রোগে আক্রান্ত হওয়ার ঘটনা ঘটছে এবং কোন কোন জায়গায় এখনও এর প্রকোপ বেশি।
রাষ্ট্রপতি বলেন, কুষ্ঠ নিয়ন্ত্রণে প্রধান সমস্যা সব জায়গায় একই পরিমাণে নজর দেওয়ার অভাব, বিশেষ করে দারিদ্র্য পীড়িত অঞ্চলে যেখানে মানুষ কম চিকিৎসার সুবিধা পান। আমাদের প্রয়োজন দ্রুত রোগ নির্ণয় করতে সচেষ্ট হওয়া, উপযুক্ত চিকিৎসা দেওয়া এবং ভৌগোলিকভাবে যেখানে এর প্রকোপ বেশি, সেখানে নিবিড় পরিষেবার ব্যবস্থা করা।
রাষ্ট্রপতি বলেন, শুধু শারীরিক পরিস্থিতিই নয়, এই ব্যাধির সঙ্গে যে সামাজিক দ্বিধা-দ্বন্দ্ব জড়িয়ে আছে তা এখনও উদ্বেগের। আমাদের সচেতন হতে হবে এবং এই ব্যাধি সম্পর্কে শিক্ষিত হতে হবে। এর নানা দিক সম্বন্ধে জানতে হবে এবং আমাদের সমাজে সচেতনতার প্রসার ঘটাতে হবে। বৈষম্যের শিকার কুষ্ঠ রোগীদের ক্ষমতায়ন প্রয়োজন। এর জন্য সার্বিক প্রচারের প্রয়োজন।
CG/AP/DM
(Visitor Counter : 67
কেন্দ্রীয়মন্ত্রিসভা
ইন্সটিটিউট অফ চার্টার্ড অ্যাকাউন্টেন্টস অফ ইন্ডিয়া এবং ইন্সটিটিউট অফ প্রফেশনাল অ্যাকাউন্টেন্টস অফ রাশিয়ার  মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লী, ২৫ আগস্ট, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইন্সটিটিউট অফ চার্টার্ড অ্যাকাউন্টেন্ট অফ ইন্ডিয়া  এবং ইন্সটিটিউট অফ প্রফেশনাল অ্যাকাউন্টেন্টস অফ রাশিয়ার -মধ্যে স্বাক্ষরিত সমঝোতাপত্রটি অনুমোদন পেয়েছে।
বিস্তারিত :
আইসিএআই এবং আইসিএআর-এর মধ্যে স্বাক্ষরিত সমঝোতাপত্রটির অনুমোদনের ফলে পেশাদার হিসেবরক্ষকের প্রশিক্ষণ, পেশাদারি মূল্যবোধ, গবেষণা, হিসেব রক্ষণাবেক্ষণের অত্যাধুনিক পদ্ধতি এবং পেশাদারি মনোভাব আরও বাড়বে।
লক্ষ্যপূরণ :
এই সমঝোতাপত্রটি বাস্তবায়নের জন্য দুটি সংস্থা, সেমিনার, সম্মেলন সহ যৌথভাবে বিভিন্ন উদ্যোগ গ্রহণ করবে। উভয় পক্ষ নিজ নিজ ওয়েবসাইট থেকে অন্যের ওয়েবসাইটে ঢুকতে পারবে।
উল্লেখযোগ্য প্রভাব :
আইসিএআই এবং আইসিএআর-এর মধ্যে সমঝোতাপত্র স্বাক্ষরিত হওয়ার ফলে আইসিএআই-এর সদস্যরা রাশিয়ায় স্বল্পমেয়াদী এবং দীর্ঘমেয়াদী কাজের সুযোগ পাবেন। আইসিএআই রাশিয়ার সঙ্গে অংশীদারিত্বের মাধ্যমে রপ্তানী সংক্রান্ত ব্যবসা-বাণিজ্য ভারতে আরও শক্তিশালী হবে।
সুবিধা :
দেশের বিভিন্ন সংস্থায় আইসিএআই-এর সদস্যরা শীর্ষস্থান অথবা মাঝারি পদে কর্মরত। ফলে দেশের বিভিন্ন সংস্থায় তারা প্রভাব বিস্তার করতে পারেন। বিশ্বের ৪৫টি দেশে ৬৪টি শহরে সংস্থার কার্যালয় রয়েছে। পৃথিবীর বিভিন্ন দেশে হিসেব রক্ষণাবেক্ষণের জন্য কি কি পদ্ধতি ব্যবহার হয় সে বিষয়ে এই সংস্থা সহজেই ধারণা পেয়ে থাকে । সমঝোতাপত্র বাস্তবায়িত হলে ভারতের কর্পোরেট বিষয়ক মন্ত্রক, আইসিএআই এবং আইসিএআর উপকৃত হবে।
প্রেক্ষাপট :
আইসিএআই ১৯৪৯ সালের চার্টার্ড অ্যাকাউন্টেন্ট অ্যাক্ট অনুযায়ী তৈরি হয়েছিল। ভারতে চার্টার্ড অ্যাকাউন্টেন্ট পেশায় যুক্ত ব্যক্তিদের জন্য নীতি নির্ধারণ করা এই সংস্থার কাজ। শিক্ষা, পেশাদারি মনোভাব গড়ে তোলা, উন্নতমানের হিসেব রক্ষণাবেক্ষণের কাজ করাও এই সংস্থার অন্যতম উদ্দেশ্য। আইসিএআর রাশিয়ার অ্যাকাউন্টেন্টদের নিয়ে গঠিত একটি অলাভজনক সংস্থা।
CG/CB/NS
(
প্রধানমন্ত্রীরদপ্তর
শ্রী নরেন্দ্র মোদী এবং শ্রী প্রবীন্দ জুগনাউথ মরিশাস সুপ্রিম কোর্টের নতুন ভবনের যৌথভাবে উদ্বোধন করবেন
নয়াদিল্লি, ২৮ জুলাই, ২০২০
প্রধানমন্ত্রী শ্রী নরেন্দ্র মোদী এবং মরিশাসের প্রধানমন্ত্রী শ্রী প্রবীন্দ জুগনাউথ বৃহস্পতিবার  মরিশাস সুপ্রিম কোর্টের নতুন ভবনের যৌথভাবে উদ্বোধন করবেন। ভিডিও কনফারেন্সের মাধ্যমে এই অনুষ্ঠানে মরিশাসের বিচার-বিভাগের পদস্থ আধিকারিকরা ছাড়াও দুটি দেশের বিশিষ্ট ব্যক্তিরা উপস্থিত থাকবেন। ভারতের অর্থানুকূল্যে এই ভবনটি নির্মিত হয়েছে। রাজধানী পোর্ট ল্যুই’তে ভারতের সহযোগিতায় পরিকাঠামো উন্নয়নের যে কাজ চলছে, তারই অঙ্গ হিসাবে এই ভবনটি নির্মাণ করা হয়েছে।
ভারত মরিশাস’কে ২০১৬ সালে ৩৫ কোটি ৩০ লক্ষ মার্কিন ডলারের সমতুল বিশেষ আর্থিক প্যাকেজ দেওয়ার কথা ঘোষণা করেছিল। এই প্যাকেজের আওতায় যে ৫টি প্রকল্প বাস্তবায়িত হচ্ছে, তারই একটি এই সুপ্রিম কোর্ট ভবন। নির্দিষ্ট সময়ের আগেই নির্ধারিত ব্যয়ের কম অর্থে এই প্রকল্পের কাজ সম্পূর্ণ হয়েছে। ৪ হাজার ৭০০ বর্গমিটার এলাকা জুড়ে এই ১০ তলা এই ভবনটি ২৫ হাজার বর্গমিটার চত্বরের মধ্যে গড়ে উঠেছে। অত্যাধুনিক নকশায় নির্মিত এই ভবনটি পরিবেশ-বান্ধব। তাপ ও শব্দরোধী ব্যবস্থার পাশাপাশি বিদ্যুৎ সাশ্রয়ী ব্যবস্থাপনাও এখানে গড়ে তোলা হয়েছে।
শ্রী মোদী এবং শ্রী জুগনাউথ ২০১৯ – এর অক্টোবরে মেট্রো প্রকল্পের প্রথম পর্যায় এবং নতুন একটি ইএনটি হাসপাতাল যৌথভাবে উদ্বোধন করেছিলেন। বিশেষ আর্থিক প্যাকেজের আওতায় গত বছর সেপ্টেম্বরে এই মেট্রো রেলের ১২ কিলোমিটার লাইনের কাজ শেষ হয়েছিল। দ্বিতীয় পর্যায়ে ১৪ কিলোমিটার লাইনের কাজ চলছে। ভারত ইএনটি হাসপাতাল প্রকল্পে মরিশাসে ১০০ শয্যার একটি হাসপাতাল নির্মাণের কাজে সাহায্য করেছিল।
সুপ্রিম কোর্টের নতুন এই ভবনটি শহরের কেন্দ্রস্থলে একটি গুরুত্বপূর্ণ স্থাপত্যের নিদর্শন- ই হবে না, এটি উভয় দেশের শক্তিশালী দ্বিপাক্ষিক সম্পর্কের প্রতীক হিসেবে বিবেচিত হবে।
(CG/CB/SB
প্রধানমন্ত্রীরদপ্তর
গোয়ার প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা
নতুনদিল্লি, ৩০ মে, ২০২০
প্রধানমন্ত্রী শ্রী নরেন্দ্র মোদী গোয়ার প্রতিষ্ঠাদিবস উপলক্ষ্যে রাজ্যবাসীকে শুভেচ্ছা জানিয়েছেন।
তাঁর শুভেচ্ছা বার্তায় প্রধানমন্ত্রী বলেন, “গোয়ার প্রতিষ্ঠা দিবসে রাজ্যবাসীকে আমি শুভেচ্ছা জানাই। প্রাকৃতিক সৌন্দর্যে ভরপুর গোয়ার মানুষ অত্যন্ত আন্তরিক। ভারতের উন্নয়নের অনেক ক্ষেত্রে এই রাজ্যের অবদান রয়েছে। আগামী বছরগুলিতে গোয়ার প্রগতি অব্যাহত থাকুক, আমি সেই প্রার্থনা করি।“
(CG/CB
প্রধানমন্ত্রীরদপ্তর
বিশ্ব ব্যাঙ্কের সভাপতির সঙ্গে টেলিফোনে আলোচনা প্রধানমন্ত্রীর
নয়াদিল্লি, ০২ নভেম্বর, ২০১৮
বিশ্ব ব্যাঙ্কের সভাপতি জিম ইয়ং কিম প্রধানমন্ত্রী শ্রী নরেন্দ্র মোদীর সঙ্গে টেলিফোনে কথা বলেন। শ্রী কিম ‘ইজ অফ ডুয়িং বিজনেস’ র্যাঙ্কিং-এর ভারতের উল্লেখযোগ্য উত্থানের জন্য অভিনন্দন জানান। তিনি বলেন, এটি বিশেষভাবে উল্লেখযোগ্য যে ১২৫ কোটি মানুষের একটি দেশ, মাত্র র চার বছরের স্বল্প সময়ে ৬৫ ধাপ ওপরে উঠে এসেছে।
শ্রী কিম বলেন, প্রধানমন্ত্রী শ্রী নরেন্দ্র মোদীর মজবুত নেতৃত্বের দরুণই এটি সম্ভব হয়েছে। বিশ্ব ব্যাঙ্কের সভাপতি এই উত্থানকে ঐতিহাসিক ও অতুলনীয় সাফল্য বলে বর্ণনা করেন।
শ্রী কিম সাম্প্রতিককালে প্রধানমন্ত্রী শ্রী নরেন্দ্র মোদীর ইউএনইপি-র চ্যাম্পিয়ন অফ দ্য আর্থ এবং সিওল শান্তি পুরস্কারের কথা স্মরণ করেন। তিনি এর জন্য প্রধানমন্ত্রীকে অভিনন্দন জানান।
শ্রী কিম ‘ইজ অফ ডুয়িং বিজনেস’ বা বাণিজ্যে সরলীকরণ ব্যবস্থায় ভারতকে বিশ্ব ব্যাঙ্কের সহায়তা দেওয়ার আশ্বাস দেন।
বাণিজ্যে সরলীকরণ ব্যবস্থায় উন্নতিতে ভারতের উদ্যোগকে সহায়তাদানের জন্য প্রধানমন্ত্রী বিশ্ব ব্যাঙ্কের সভাপতিকে ধন্যবাদ জানান। তিনি বলেন, বাণিজ্যে সরলীকরণ ব্যবস্থার উন্নতিতে বিশ্ব ব্যাঙ্কের নতুন র্যাঙ্কিং ভারতের কাছে অনুপ্রেরণা হয়ে থাকবে।
CG/PM/SB…
(Visitor Counter : 82
পরিবেশওঅরণ্যমন্ত্রক
উচ্চ পার্বত্য এলাকায় বাঘের বাসস্হান ও সংরক্ষণের জন্য সরকার মাস্টার প্ল্যান তৈরি করবে : কেন্দ্রীয় পরিবেশ মন্ত্রী
নয়াদিল্লি, ০৪ সেপ্টেম্বর, ২০১৯
কেন্দ্রীয় পরিবেশ মন্ত্রী শ্রী প্রকাশ জাভড়েকর মঙ্গলবার নতুন দিল্লীতে উচ্চ পার্বত্য এলাকার পরিবেশে বাঘের বাসস্হান সংক্রান্ত এক স্টেটাস রিপোর্ট প্রকাশ করেন। রিপোর্ট প্রকাশ করে শ্রী জাভড়েকর বলেন, উচ্চ পার্বত্য এলাকায় বাঘের বাসস্হান ও সংখ্যাবৃদ্ধির পক্ষে অনুকূল পরিস্হিতি সংক্রান্ত সমীক্ষা অত্যন্ত উৎসাহ-ব্যাঞ্জক। সমীক্ষা থেকে পাওয়া তথ্য পার্বত্য এলাকায় বাঘের বাসস্হান ও সংরক্ষণের জন্য মাস্টার প্ল্যান তৈরিতে কাজে লাগানো হবে বলেও তিনি জানান।
সমীক্ষার তথ্য বিশ্লেষণের পর উচ্চ পার্বত্য এলাকায় বাঘের সংরক্ষণে উপযুক্ত পদক্ষেপ গ্রহণের কথা বলা হয়েছে। সংরক্ষণমূলক কাজের জন্য সম্ভাব্য উপযুক্ত বাসস্হান চিহ্নিতকরণ, করিডর বা বাঘের যাতায়াতের পথগুলির মধ্যে যোগসূত্র গড়ে তোলা, মানুষের হস্তক্ষেপ হ্রাস প্রভৃতির উল্লেখ রয়েছে। বিশ্ব বন্যপ্রাণী তহবিল ডাব্লুডাব্লুএফ এবং দেশভিত্তিক সংরক্ষণ প্রতিষ্ঠানগুলির সহযোগিতায় জিটিএফ নামে একটি প্রতিষ্ঠান ভূটান, ভারত ও নেপালে এই সমীক্ষা চালায়। দক্ষিণ এশিয়ায় একাধিক উচ্চ পার্বত্য এলাকার বাঘের উপস্হিতির প্রমাণ মিলেছে। ব্যাঘ্র প্রজাতীর সংরক্ষণে এ ধরণের বাতাবরণ অক্ষুন্ন রাখা অত্যন্ত জরুরি।
CG/BD/NS
(Visitor Counter : 67
তথ্যওসম্প্রচারমন্ত্রক
নিউজঅনএআইআর রেডিও লাইভ-স্ট্রিমিং-এর ক্রম তালিকা
বিবিধ ভারতীর আঞ্চলিক পরিষেবাগুলির দেশজুড়ে জনপ্রিয়তা
নতুন দিল্লী, ২০ মে, ২০২২
দেশে এবং বিদেশে বিবিধ ভারতীর জাতীয় পরিষেবা সবকটি ক্রমতালিকার শীর্ষে রয়েছে। এই প্রচার তরঙ্গের আঞ্চলিক পরিষেবাগুলিও নির্দিষ্ট ভাষাভাষি অঞ্চলের বাইরে জনপ্রিয়তা লাভ করেছে। বিবিধ ভারতী কন্নড়-এর শ্রোতা শুধুমাত্র কর্ণাটকেই নয়, মুম্বাই, পুনে এবং জতীয় রাজধানী অঞ্চল দিল্লিতেও রয়েছে।
দেশের প্রধান প্রধান শহরগুলিতে আকাশবাণীর নিউজঅনএআইআর অ্যাপের মাধ্যমে সরাসরি অনুষ্ঠান শোনার রীতি যথেষ্ট জনপ্রিয়। চার সপ্তাহেরও বেশি সময় ধরে বেঙ্গালুরু, পুনে এবং জাতীয় রাজধানী অঞ্চল দিল্লি অ্যাপ ব্যবহারকারিদের ক্রমতালিকার শীর্ষে রয়েছে।
দেশের অভ্যন্তরে আকাশবাণীর অনুষ্ঠান লাইভ স্ট্রিমিং-এর মাধ্যমে শোনার ক্ষেত্রে জনপ্রিয়তার ক্রমতালিকার কিছু পরিবর্তন হয়েছে। প্রথম দশের তালিকায় বিবিধ ভারতী মালয়ালাম ও এফএম দিল্লিকে সরিয়ে আকাশবাণী কোচির এফএম রেইনবো এবং বিবিধ ভারতী কন্নড় স্থান করে নিয়েছে। এফএম রেইনবো মুম্বাই দ্বিতীয় স্থানে এবং রেইনবো কন্নড় কামনবিলু পঞ্চম স্থানে উঠে এসেছে। ক্রমতালিকায় আকাশবাণী পুনে এবং আকাশবাণী কেরালার অবনমন রয়েছে। পুনে চতুর্থ এবং কেরালা নবম স্থানে নেমে গেছে।
প্রসারভারতী সরকারি অ্যাপ নিউজঅনএআইআর-এর মাধ্যমে আকাশবাণীর ২৭০টি বিভাগের অনুষ্ঠান সম্প্রচারিত হয়। এই অ্যাপ ব্যবহার করে শুধুমাত্র দেশেই নয়, বিদেশেও বহু মানুষ আকাশবাণীর অনুষ্ঠান শোনেন। এপ্রিল মাসে বিভিন্ন অনুষ্ঠানের ক্রমতালিকা দেখতে হলে নীচের লিঙ্কে ক্লিক করুন –
CG/CB/ SKD/
(Visitor Counter : 101
পেট্রোলিয়ামওপ্রাকৃতিকগ্যাসমন্ত্রক
পেট্রোলিয়াম ও প্রাকৃতিক গ্যাস মন্ত্রক উন্মুক্ত একর লাইসেন্সিং কর্মসূচির ষষ্ঠ নিলাম প্রক্রিয়ার সূচনা করেছে
নয়াদিল্লী, ৬ আগস্ট, ২০২১
২০১৬ সালে সরকার হাইড্রোকার্বন এক্সপ্লোরেশন অ্যান্ড লাইসেন্সিং পলিসি চালু করে। এরফলে ভারতে হাইড্রোকার্বন অনুসন্ধান ক্ষেত্রগুলিতে যেভাবে এতদিন নিলাম ডাকা হত, তাতে পরিবর্তন আসে। এমনকি উৎপাদন থেকে রাজস্ব ভাগাভাগির ক্ষেত্রেও পরিবর্তন হয়। 'উন্মুক্ত একর লাইসেন্সিং কর্মসূচি' সম্ভাব্য বিনিয়োগকারীদের দরপত্র জমা দেওয়ার ক্ষেত্রে বিশেষ আগ্রহী করে তোলে।ইতিমধ্যেই তিনটি নিলাম প্রক্রিয়া সফলভাবে শেষ করার পর সরকার ২০১৯ সালের ফেব্রুয়ারি মাসে এইচইএলপি ক্ষেত্রে আরও কিছু সংস্কার সাধন করে।
সরকার এখন 'উন্মুক্ত একর লাইসেন্সিং কর্মসূচি' ক্ষেত্রে ষষ্ঠ পর্যায়ে নিলাম প্রক্রিয়া শুরু করেছে। চলতি বছরের ৬ আগস্ট থেকে ৬ নভেম্বর পর্যন্ত ২১টি ব্লকে প্রায় ৩৫ হাজার ৩৪৬ বর্গ কিলোমিটার এলাকায় সম্ভাব্য বিনিয়োগকারীদের জন্য দরপত্র জমা দিতে আহ্বান জানানো হয়েছে। অনলাইন ই-নিলাম পোর্টালের মাধ্যমে নিলামের সমস্ত কাগজ জমা করা যাবে। নভেম্বর মাসের শেষে দরপত্র খুলে নিলাম প্রক্রিয়ার কাজ সম্পূর্ণ করা হবে। আশা করা যাচ্ছে এই নিলাম প্রক্রিয়ায় প্রায় ৩০-৪০ কোটি মার্কিন ডলার মূল্যের আর্থিক বিনিয়োগের সম্ভাবনা রয়েছে। হাইড্রোকার্বন এক্সপ্লোরেশন অ্যান্ড লাইসেন্সিং পলিসি দেশে সহজে ব্যবসার ক্ষেত্রে বিশেষ সাহায্য করেছে।
CG/SS/NS
(Visitor Counter : 158
প্রধানমন্ত্রীরদপ্তর
মার্কিন রাষ্ট্রপতি যোসেফ আর বাইডেনের সঙ্গে টেলিফোনে কথাবার্তা প্রধানমন্ত্রী নরেন্দ্র মোদীর
ভারত-আমেরিকার সামগ্রিক আন্তর্জাতিক কৌশলগত অংশীদারিত্ব আরও মজবুত হওয়ার সন্তোষ প্রকাশ প্রধানমন্ত্রীর
দুই শীর্ষ নেতা পারস্পরিক লাভজনক সহযোগিতার মাধ্যমে এয়ার ইন্ডিয়া ও বোয়িং-এর মধ্যে অভূতপূর্ব সমঝোতা হওয়ার বিষয়টিকে স্বাগত জানিয়েছেন, এর ফলে দুই দেশেই নতুন কর্মসংস্থানের সুযোগ বাড়বে
ভারতের ক্রমবর্ধমান নাগরিক অসামরিক বিমান চলাচল ক্ষেত্রে সুযোগ গ্রহণের জন্য বোয়িং সহ অন্য মার্কিন কোম্পানীগুলির প্রতি আহ্বান প্রধানমন্ত্রীর
দুই নেতা ভারত ও আমেরিকার মধ্যে মানুষে মানুষে সংযোগ ও অন্য পারস্পরিক সহযোগিতা আরও মজবুত করতে সম্মত হয়েছেন
ভারতের জি২০ সভাপতিত্বকালে একে সফল করার জন্য যোগাযোগ বজায় রাখতে সম্মত হয়েছেন উভয় নেতা
নয়াদিল্লি, ১৪ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী আজ আমেরিকার রাষ্ট্রপতি শ্রী যোসেফ আর বাইডেনের সঙ্গে টেলিফোনে কথা বলেছেন। দুজনের মধ্যে আলাপচারিতা অত্যন্ত সৌহার্দ্যপূর্ণ ও গঠনমূলক ছিল।
ভারত-আমেরিকার সামগ্রিক আন্তর্জাতিক কৌশলগত অংশীদারিত্ব আরও মজবুত হওয়ার সন্তোষ প্রকাশ করলেন প্রধানমন্ত্রী শ্রী নরেন্দ্র মোদী ও মার্কিন রাষ্ট্রপতি জো বাইডেন। উভয় নেতা পারস্পরিক লাভজনক সহযোগিতার মাধ্যমে এয়ার ইন্ডিয়া ও বোয়িং-এর মধ্যে অভূতপূর্ব সমঝোতা হওয়ার বিষয়টিকে স্বাগত জানিয়েছেন, এর ফলে দুই দেশেই নতুন কর্মসংস্থানের সুযোগ বাড়বে। ভারতের ক্রমবর্ধমান নাগরিক অসামরিক বিমান চলাচল ক্ষেত্রে সুযোগ গ্রহণের জন্য বোয়িং সহ অন্য মার্কিন কোম্পানীগুলির প্রতি আহ্বান জানান প্রধানমন্ত্রী।
উভয় নেতা সম্প্রতি ওয়াশিংটন ডিসিতে আইসিইটি-র যে প্রথম বৈঠক হয়েছে তাকে স্বাগত জানান এবং আশা প্রকাশ করেন যে এর ফলে মহাকাশ, সেমি কন্ডাকটর, শিক্ষা ও উদ্ভাবন, বাস্তুতন্ত্র, প্রতিরক্ষা ক্ষেত্রে সহ-উৎপাদন এবং সরবরাহ ক্ষেত্রে দ্বিপাক্ষিক সহযোগিতা আরও মজবুত হবে। দুই দেশের মানুষে মানুষে সংযোগ আরও নীবিড় করার বিষয়ে সম্মত হন দুই নেতা।
মার্কিন রাষ্ট্রপতি বাইডেন ও প্রধানমন্ত্রী নরেন্দ্র মোদী ভারতের জি২০ সভাপতিত্বকালে সহযোগিতা ও যোগাযোগ বজায় রাখার বিষয়ে সম্মত হন।
PG/PM/NS
(
মন্ত্রিসভারঅর্থনৈতিকবিষয়সংক্রান্তকমিটি
বিহার ও ঝাড়খন্ডে উত্তর কোয়েল জলাধার প্রকল্প বাস্তবায়নে সংশোধিত ব্যয় প্রস্তাবে অনুমোদন কেন্দ্রীয় মন্ত্রিসভার
নয়াদিল্লি, ০৪ অক্টোবর, ২০২৩
উত্তর কোয়েল জলাধার প্রকল্প বাস্তবায়নে জল শক্তি মন্ত্রকের আওতাধীন জলসম্পদ, নদী উন্নয়ন ও গঙ্গা পুনরুজ্জীবন দপ্তরের সংশোধিত ব্যয় প্রস্তাবে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটি অনুমোদন দিয়েছে। ২০১৭’র অগাস্ট মাসে মোট ১ হাজার ৬২২ কোটি ২৭ লক্ষ টাকার এই প্রকল্পে কেন্দ্রীয় সরকারের ব্যয় বরাদ্দ ছিল ১ হাজার ৩৭৮ কোটি ৬০ লক্ষ টাকা। বর্তমানে এই প্রকল্প বাস্তবায়নে ব্যয় হবে ২ হাজার ৪৩০ কোটি ৭৬ লক্ষ টাকা। কেন্দ্রীয় সরকার এই প্রকল্প বাস্তবায়নে ১ হাজার ৮৩৬ কোটি ৪১ লক্ষ টাকা ব্যয় করবে। প্রকল্পটি বাস্তবায়িত হলে ঝাড়খন্ড ও বিহারে খরাপ্রবণ ৪টি জেলায় অতিরিক্ত ৪২ হাজার ৩০১ হেক্টর জমিতে সেচের ব্যবস্থা করা যাবে।
বিহার ও ঝাড়খন্ডে উত্তর কোয়েল জলাধার প্রকল্পটি গড়ে উঠছে। প্রকল্পের আওতায় ঝাড়খন্ডের লাতেহার জেলার কুটকু গ্রামের কাছে উত্তর কোয়েল নদীতে একটি জলাধার, পালামৌ জেলার মহম্মদগঞ্জে একটি ব্যারেজ ছাড়াও দুটি প্রধান খাল খনন করার পরিকল্পনা করা হয়। ১৯৭২ সালে বিহার সরকার এই প্রকল্পের পরিকল্পনা করে এবং রাজ্য সরকার নিজ অর্থে তা বাস্তবায়নে উদ্যোগী হয়। বেতলা জাতীয় উদ্যান এবং পালামু ব্যাঘ্র প্রকল্পের উপর এই জলাধার বিরূপ প্রভাব ফেলতে পারে – এই আশঙ্কায় ১৯৯৩ সালে প্রকল্পটির কাজ বন্ধ করে দেওয়া হয়। সেই সময় এই প্রকল্প থেকে ৭১ হাজার ৭২০ হেক্টর জমিতে সেচের জল সরবরাহ করা হ’ত। ২০০০ সালের নভেম্বর মাসে বিহার রাজ্য বিভাজিত হয়ে নতুন ঝাড়খন্ড রাজ্য তৈরি হয়। ফলস্বরূপ, এই প্রকল্পের জলাধার এবং ব্যারেজ ঝাড়খন্ডের মধ্যে পড়ে। মহম্মদগঞ্জ ব্যারেজ থেকে বাম দিকের প্রধান খালটি ঝাড়খন্ডে পড়ে। কিন্তু, ডান দিকে ১১০.৪৪ কিলোমিটার দীর্ঘ খালের প্রথম ৩১.৪ কিলোমিটার ঝাড়খন্ডের অন্তর্ভুক্ত হলেও বাকিটা বিহারের মধ্যে পড়ে। ২০১৬ সালে কেন্দ্রীয় সরকার উত্তর কোয়েল জলাধার প্রকল্পের বাকি কাজ সম্পন্ন করতে উদ্যোগী হয়। এক্ষেত্রে পালামু ব্যাঘ্র প্রকল্পের যাতে কোনও ক্ষতি না হয়, সেদিকে বিশেষ গুরুত্ব দেওয়া হয়েছে। ২০১৭ সালের অগাস্ট মাসে কেন্দ্রীয় মন্ত্রিসভা এই প্রকল্প রূপায়ণে ১ হাজার ৬২২ কোটি ২৭ লক্ষ টাকা ব্যয়ের প্রস্তাব অনুমোদন করে।
পরবর্তীতে, বিহার ও ঝাড়খন্ড রাজ্য সরকারের কিছু প্রস্তাব বিবেচনা করা হয়। এই প্রস্তাব অনুযায়ী ডান ও বাম দিকের খালগুলি খনন কাজে কিছু পরিবর্তন আনার সিদ্ধান্ত নেওয়া হয়। এছাড়াও, এই প্রকল্পে ক্ষতিগ্রস্ত পরিবারগুলিকে আর্থিক সহায়তার কারণেও প্রকল্প বাস্তবায়নে অতিরিক্ত অর্থের প্রয়োজন হয়।
PG/CB/SB
(
মহাকাশদপ্তর
বিদেশী কৃত্রিম উপগ্রহ উৎক্ষেপণের মধ্যে দিয়ে মহাকাশ ক্ষেত্রেও ভারত যথেষ্ট বিদেশী মুদ্রা আয় করছে: কেন্দ্রীয় মন্ত্রী ডাঃ জীতেন্দ্র সিং
নয়াদিল্লি, ২০ ডিসেম্বর, ২০২২
কেন্দ্রীয় মন্ত্রী ডাঃ জীতেন্দ্র সিং জানিয়েছেন ভারত এ পর্যন্ত ৩৮৫টি কৃত্রিম উপগ্রহ উৎক্ষেপণ করেছে যার ৯০ শতাংশ অর্থাৎ ৩৫৩টি উৎক্ষেপিত হয়েছে গত ৮ বছরে। সংসদ টিভি-র সঙ্গে একান্ত এক সাক্ষাৎকারে কেন্দ্রীয় ভূ-বিজ্ঞান, প্রযুক্তি ও বিজ্ঞান দপ্তরের স্বাধীন দায়িত্বপ্রাপ্ত এবং প্রধানমন্ত্রীর দপ্তর, জন অভিযোগ, পেনশন, পারমাণবিক শক্তি ও মহাকাশ দপ্তরের প্রতিমন্ত্রী জানান, এইসব কৃত্রিম উপগ্রহ উৎক্ষেপণের ফলে ২২ কোটি ইউরো আয় হয়েছে যার মধ্যে গত ৮ বছরে এর পরিমাণ ১৮ কোটি ৭০ লক্ষ ইউরো। মার্কিন যুক্তরাষ্ট্র, ফ্রান্স, ইজরায়েল, বৃটেন, ইটালি, জাপান, অস্ট্রেলিয়া, ব্রাজিল, কানাডা, কলম্বিয়া, ফিনল্যান্ড, লিথুয়ানিয়া, লুক্সেমবার্গ, মালয়েশিয়া, নেদারল্যান্ডস, দক্ষিণ কোরিয়া, সিঙ্গাপুর, স্পেন এবং সুইটজারল্যান্ডের জন্য এই উপগ্রহগুলি নির্দিষ্ট বাণিজ্যিক চুক্তির ভিত্তিতে পিএসএলভি ও জিএসএলভি- এমকে৩-এর সাহায্যে উৎক্ষেপিত হয়েছে।
ওই সাক্ষাৎকারে মন্ত্রী জানান, মহাকাশ সম্পর্কিত নতুন নীতি খুব শীঘ্রই প্রকাশিত হবে, যার ফলে সংশ্লিষ্ট ক্ষেত্রে আরও সুবিধা হবে। রাষ্ট্রায়ত্ব সংস্থা নিউ স্পেস ইন্ডিয়া লিমিটেড মহাকাশ ক্ষেত্রে বেসরকারী উদ্যোগকে আরও শক্তিশালী করতে সাহায্য করছে। অসরকারী সংগঠনগুলিকে মহাকাশ ক্ষেত্রে সহায়তার জন্য ইন-স্পেস ব্যবস্থাপনা গড়ে তোলা হয়েছে। কেন্দ্রের বিভিন্ন সংস্কারমূলক উদ্যোগের ফলে এ বছরের ২৩ অক্টোবর ইসরো এলভিএম৩ ৩৬টি ‘ওয়ানওয়েভ’ কৃত্রিম উপগ্রহ উৎক্ষেপণ করেছে। এর পাশাপাশি ১৮ নভেম্বর মেসার্স স্কাইরুট এয়ারোস্পেস প্রাইভেট লিমিটেডের ভারতে প্রথম বেসরকারী সংস্থা নির্মিত রকেট, বিক্রম সাব-অরবিটাল উৎক্ষেপিত হয়েছে।
ডাঃ সিং জানান, গত ৮ বছরে দেশের উন্নয়নে এবং বিভিন্ন ক্ষেত্রে পর্যবেক্ষণের জন্য মহাকাশ প্রযুক্তিকে নানাভাবে কাজে লাগানো হচ্ছে। কৃষি, মাটির চরিত্র বোঝা, জল সম্পদ, জমির ব্যবহার, গ্রামোন্নয়ন, জলবায়ু এবং সার্বিকভাবে বিশ্বকে পর্যবেক্ষণ করা, ভূ-বিজ্ঞান, শহরাঞ্চলে পরিকাঠামো, দুর্যোগ ব্যবস্থাপনা এবং বনাঞ্চল সংরক্ষণের ক্ষেত্রে মহাকাশ বিজ্ঞানের সাহায্য নেওয়া হচ্ছে।
জৈব প্রযুক্তি দপ্তর থেকে প্রাপ্ত প্রযুক্তি ব্যবহার করে কৃষি কাজে নানা ধরনের সুফল কৃষকরা পেয়ে থাকেন। বর্তমানে কৃত্রিম উপগ্রহের দূরসঞ্চার ব্যবস্থাপনার মাধ্যমে প্রাপ্ত তথ্য কৃষিকাজকে আরও সহজ করে তুলেছে। মোদী সরকারের স্বামীত্ব প্রকল্প, ভূ-স্থানিক প্রযুক্তি, নিয়ন্ত্রণ মুক্ত ড্রোন নীতির মাধ্যমে দেশের ৬ লক্ষ গ্রামে যে সমীক্ষার কাজ চলছে তাতেও মহাকাশ প্রযুক্তি ব্যবহার করা হচ্ছে।
(PG/CB/NS
শ্রমওকর্মসংস্থানমন্ত্রক
কেন্দ্রীয় শ্রম মন্ত্রক জানিয়েছে “সরকারি কর্মচারীরা আরো মহার্ঘ ভাতা পেতে চলেছেন”- এই শিরোনামে যে খবর এক শ্রেণীর সংবাদ মাধ্যমে প্রকাশিত হয়েছে তা সঠিক নয়
নয়াদিল্লী, ১৬ অক্টোবর, ২০২০
কেন্দ্রীয় শ্রম ও কর্মসংস্থান দপ্তর “সরকারি কর্মচারীরা আরো মহার্ঘ ভাতা পেতে চলেছেন”- এই শিরোনামে যে খবর ১৬ই অক্টোবর এক শ্রেণীর সংবাদ মাধ্যমে প্রকাশিত হয়েছে তা সঠিক নয় বলে জানিয়েছে। এই প্রসঙ্গে মন্ত্রক সুত্রে জানান হয়েছে, নতুন সূচকের কারণে শিল্প সংস্থার কর্মচারী এবং সরকারী কর্মচারীদের বেতন বৃদ্ধি হবে এ সংক্রান্ত কোন বক্তব্য তাদের প্রতিবেদনে উল্লেখ নেই। মন্ত্রক স্পষ্ট করে জানিয়েছে :
‘শ্রম ও কর্মসংস্থান মন্ত্রকের লেবার ব্যুরো ২১শে অক্টোবর শিল্প সংস্থার কর্মচারীদের জন্য উপভোক্তা মূল্য সূচকের নতুন তালিকা প্রকাশ করতে চলেছে, যেখানে ২০১৬ সালকে ভিত্তি বর্ষ হিসেবে ধরা হয়েছে। সরকারি কর্মচারী এবং সংগঠিত ক্ষেত্রের কর্মচারীদের মহার্ঘ ভাতা সংশোধনের জন্য এই সূচক ব্যবহার করা হবে। কিন্তু শ্রম মন্ত্রক কখনই বলেনি নতুন সূচক শিল্প সংস্থার কর্মচারী এবং সরকারি কর্মচারীদের বেতন বৃদ্ধি করবে। নতুন বিন্যাসের বৈশিষ্ট্যের ওপর পুরো বিষয়টি নির্ভর করবে। তাই এই মুহুর্তে এ বিষয়ে পূর্বাভাস দেওয়া যথাযথ হবেনা।’
CG/CB/NS
(Visitor Counter : 96
নীতিআয়োগ
প্রযুক্তির মাধ্যমে ন্যায়বিচার পাওয়ার জন্য অনলাইনে বিবাদ নিষ্পত্তির একটি উদ্যোগ নিয়েছে নীতি আয়োগ ও পাটনা হাইকোর্ট
নয়াদিল্লী, ৮ ডিসেম্বর, ২০২০
সকলের জন্য যথাযথ ন্যায়বিচারের ব্যবস্থা করতে নীতি আয়োগ পাটনা হাইকোর্টের সঙ্গে একটি বৈঠকের আয়োজন করেছে। মহামারীর পরবর্তী সময়ে প্রযুক্তি, আইন ও উদ্ভাবনকে একযোগে ব্যবহারের মধ্য দিয়ে এই প্রক্রিয়াটি বাস্তবায়িত হবে।
৭ই ডিসেম্বর অনলাইনের মাধ্যমে বিবাদের নিষ্পত্তি -র প্রথম বৈঠকটিতে সুপ্রিম কোর্টের বিচারপতি নবীন সিনহা পাটনা হাইকোর্টের প্রধান বিচারপতি সঞ্চয় কারুল, বিহার রাজ্য আইন পরিষেবা কর্তৃপক্ষের চেয়ারম্যান, বিচারপতি হেমন্ত শ্রীবাস্তব, হাইকোর্ট লিগাল সার্ভিসেস কমিটির চেয়ারম্যান বিচারপতি অশ্বিনী কুমার সিং, নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত সহ বিশিষ্ট ব্যক্তিরা উপস্থিত ছিলেন। অনলাইনের মাধ্যমে এই বৈঠকটিতে কিভাবে সকলকে সমতা বজায় রেখে ফলপ্রসু বিচার দেওয়া যায় সেই বিষয় নিয়েই আলোচনা হয়েছে।
ওডিআর-এর মাধ্যমে ছোট এবং মাঝারি মামলাগুলি ডিজিটাল প্রযুক্তির সাহায্যে বিকল্প পদ্ধতিতে- আলাপ আলোচনা ও সালিশির সাহায্যে কিভাবে করা যায় তা নিয়ে বিস্তারিত আলোচনা হয়েছে। আদালতগুলির ডিজিটাইজড প্রক্রিয়ার মাধ্যমে বিচার প্রক্রিয়াকে আরও ফলপ্রসু এবং নির্ঝঞ্ঝাট করার জন্য ওডিআর গুরুত্বপূর্ণ ভূমিকা পালন করবে বলে উপস্থিত সকলে মনে করে।
নীতি আয়োগের মুখ্য কার্যনির্বাহী আধিকারিক অমিতাভ কান্ত বলেছেন, মহামারী পরবর্তী সময়ে প্রযুক্তি ব্যবহার করে কিভাবে সুবিচার নিশ্চিত করা যায় এই ঐতিহাসিক আলোচনায় সেদিকটি উঠে এসেছে। আমাদের আদালতগুলি প্রযুক্তিকে গ্রহণ করার জন্য যে প্রগতিশীল ও উদ্ভাবনী উদ্যোগ নিয়েছে সেটি এর মাধ্যমে প্রতিফলিত হচ্ছে।
পাটনা হাইকোর্টের প্রধান বিচারপতি সঞ্জয় কারোল জানিয়েছেন সকলে যাতে বিচার পান তা নিশ্চিত করার জন্য এ বছরের মার্চ মাস থেকে হাইকোর্টের সব আধিকারিকরা বিশেষভাবে উদ্যোগী হয়েছেন। বহু বকেয়া মামলা এবং প্রতিদিন নতুন নতুন মামলার নিষ্পত্তির ক্ষেত্রে নীতি আয়োগের সঙ্গে এই আদালত একযোগে কাজ করবে।
সুপ্রিম কোর্টের বিচারপতি নবীন সিনহা বিশেষ অতিথির ভাষণে বলেছেন, উদ্ভাবন এবং প্রযুক্তি বিচার প্রক্রিয়ার অবিচ্ছেদ্য এক অঙ্গ হয়ে উঠেছে। প্রযুক্তিকে ব্যবহার করার ক্ষেত্রে পাটনা হাইকোর্ট প্রথম সারিতে রয়েছে। সকলে যাতে নিউ নর্মাল ব্যবস্থার সঙ্গে যুক্ত হতে পারেন তার জন্য প্রয়োজনীয় প্রশিক্ষণ দেওয়া হবে।
হাইকোর্টের বিশেষ আধিকারিক শ্রী দেশ গৌরব শেখরি ভারতে ওডিআর-এর বিষয়ে বিস্তারিত তথ্য তুলে ধরেছেন। অনুষ্ঠানে অবসরপ্রাপ্ত বিচারপতি শ্রী এ কে সিক্রি, ‘জলদি’ সংস্থার প্রধান শ্রীমতি দীপিকা কিনহাল ভারতের নাগরিকদের জন্য ওডিআর কতটা ফলপ্রসূ তা নিয়ে আলোচনা করেছেন।
বিভিন্ন বক্তা ওডিআর-এর যথেষ্ট সম্ভাবনার দিক নিয়ে অনুষ্ঠানে আলোচনা করেছেন। এই বিষয় নিয়ে পরবর্তী বৈঠক শীঘ্রই হবে।
কর্পোরেটবিষয়সংক্রান্তমন্ত্রক
দ্য ইনস্টিটিউট অফ চাটার্ড অ্যাকাউন্টেন্টস অফ ইন্ডিয়া, ইনস্টিটিউট অফ কোম্পানী সেক্রেটারিস অফ ইন্ডিয়া এবং ইনস্টিটিউট অফ কস্ট অ্যাকাউন্টেন্টস অফ ইন্ডিয়া-র কোভিড–১৯ মোকাবিলায় গঠিত পিএম কেয়ার্স তহবিলে ২৮ কোটি ৮০ লক্ষ টাকার অনুদান
নতুনদিল্লি, ১০ এপ্রিল, ২০২০
কর্পোরেট বিষয়ক মন্ত্রকের অধীন, দ্য ইনস্টিটিউট অফ চাটার্ড অ্যাকাউন্টেন্টস অফ ইন্ডিয়া, ইনস্টিটিউট অফ কোম্পানী সেক্রেটারিস অফ ইন্ডিয়া এবং ইনস্টিটিউট অফ কস্ট অ্যাকাউন্টেস অফ ইন্ডিয়া – পিএম কেয়ার্স তহবিলে ২৮ কোটি ৮০ লক্ষ টাকা অনুদান দিয়েছে। দেশজুড়ে কোভিড–১৯ মহামারীর মোকাবিলায় ২৮ মার্চ দ্য প্রাইম মিনিস্টার্স সিটিজেন অ্যাসিস্টেন্স এন্ড রিলিফ ইন ইমার্জেন্সি সিচুয়েশনস ফান্ড  গঠন করা হয়েছিল। মহামারীর ফলে সমস্যায় পড়া মানুষদের সাহায্যের জন্য এই তহবিল থেকে অর্থ ব্যয় করা হবে। দ্য ইনস্টিটিউট অফ চাটার্ড অ্যাকাউন্টেন্টস অফ ইন্ডিয়া, এই তহবিলে ২১ কোটি, ইনস্টিটিউট অফ কোম্পানী সেক্রেটারিস অফ ইন্ডিয়া, ৫ কোটি ২৫ লক্ষ এবং ইনস্টিটিউট অফ কস্ট অ্যাকাউন্টেন্টস অফ ইন্ডিয়া ২ কোটি ৫৫ লক্ষ টাকা দিয়েছে।
CG/CB
(Visitor Counter : 106
অর্থমন্ত্রক
কোভিড-১৯ সংক্রমণ প্রতিরোধে পিএম-কেয়ারে অর্থ দানের জন্য পিএফআরডিএ'র অঙ্গীকার
নতুন দিল্লি, ১ এপ্রিল, ২০২০
নভেল করোনাভাইরাস প্রতিরোধে দেশের নাগরিকদের কাছে পিএম-কেয়ারের মাধ্যমে ত্রাণ ও সাহায্য পৌঁছে দিতে উদ্যোগ নিয়েছেন প্রধানমন্ত্রী শ্রী নরেন্দ্র মোদী। এরই অঙ্গ হিসেবে পেনশন ক্ষেত্রে নিয়ন্ত্রক সংস্থা 'পেনশন তহবিল নিয়ন্ত্রক এবং উন্নয়ন কর্তৃপক্ষ'  কর্মীদের বেতনের একটা অংশ পিএম-কেয়ারে দান করার সিদ্ধান্ত নিয়েছে।
সরকারের অন্যান্য প্রতিষ্ঠান,শিল্পপতি, তারকাদের মতো পিএফআরডিএ'ও কর্মীদের বেতনের একটা অংশ দান করবে বলে ঠিক করেছে এবং করোনার বিরুদ্ধে লড়াইতে সরকারকে সাহায্য করতে বদ্ধপরিকর বলেও জনিয়েছে।
পিএফআরডিএ'র চেয়ারম্যান শ্রী সুপ্রতীম বন্দ্যোপাধ্যায় বলেছেন, এখন আমাদের দেশ সবথেকে বড় সমস্যার মধ্য দিয়ে যাচ্ছে। তাই এই সময়ে যার যেরকম ভাবে সম্ভব সেভাবেই করোনার বিরুদ্ধে দায়িত্বের সঙ্গে লড়াই চালানো উচিত। এই কঠিন সময়ে তাই পিএফআরডিএ এগিয়ে এসেছে বলে তিনি জানান।
(CG/SS
কৃষিমন্ত্রক
এম-কিষাণ পোর্টাল
নয়াদিল্লি, ০৩ জুলাই, ২০১৯
কৃষকদের সুবিধার্থে চালু করা হয়েছে এম-কিষাণ পোর্টাল। এখান থেকে এসএমএস এবং ভয়েসের মাধ্যমে কৃষকরা নির্দিষ্ট ফসলের বিষয়ে তথ্য ও পরামর্শ পেতে পারেন। এম-কিষাণ পোর্টালটি হ’ল http://mkisan.gov.in। পূর্ণ তথ্য জানতে এবং উত্তর পেতে কৃষকদের এই পরিষেবায় নাম নথিভুক্ত করতে হবে। ভয়েস পরিষেবার মাধ্যমে কৃষকরা আবহাওয়ার বিষয়ে আগে থেকে জানতে পারবেন। বাংলা সহ ১২টি ভাষায় কৃষকরা এই পরিষেবা পাবেন। এখনও পর্যন্ত পশ্চিমবঙ্গ থেকে এম-কিষাণ পোর্টালে নাম নথিভুক্ত করেছেন ১ লক্ষ ৭৯ হাজার ৮৭২ জন।
লোকসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমার।
CG/SS/SB
(Visitor Counter : 145